Dominicus de Villepin
Dominicus de Villepin (Francogallice plene Dominique Galouzeau de Villepin; Rabati die 14 Novembris 1953 natus) est politicus Franciae.

Filius Xaverii de Villepin ingeniario ultra mare operam dante, ipse in Maroco, Venetiola, Civitatibus Foederatis, Italia educatus est. Alumnus est autem Scholae Nationalis Administrationis Parisiensis, ubi studia sua absolvit eodem anno 1980 quo et Franciscus Hollande, Michael Sapin, Segolena Royal et Rainaldus Donnedieu de Vabres. Secretarius generalis a praesidatu fuit a die 17 Maii 1995 usque ad 6 Maii 2002, praeside Iacobo Chirac. Minister rerum internarum a die 7 Maii 2002, rerum externarum a die 31 Martii 2004 meruit, primo ministro Ioanne Petro Raffarin, eodem praeside. Sub eodem ipse a die 31 Maii 2005 usque ad diem 17 Maii 2007 fuit primus minister Franciae.

Bibliographia 
 Benoît Yvert, ed., Premiers ministres et présidents du Conseil. Histoire et dictionnaire raisonné des chefs du gouvernements en France (1815-2007). Lutetiae: Perrin, 2007

Nexus externi 

 

Primi ministri Franciae
Administri rerum exterarum Franciae
Nati 1953
Homines vivi
Alumni Scholae Nationalis Administrationis
Incolae Maroci